stanford-oval/wikipedia huggingface dataset:
CSP Limoges
Historia

Vuonna 1929 perustettu seura on yksi Ranskan menestyneimmistä. Menestystä se joutui kuitenkin odottamaan aina 1980-luvulle saakka, jolloin CSP voitti heti Korac Cupin. Vuosien 1983-1994 välillä joukkue hallitsi Ranskan sarjaa voittaen kahdeksan mestaruutta. Euroopan seuramestaruuden joukkue voitti 1993, joka oli suuri yllätys.
2000-luvulla joukkueen menestys tyrehtyi verrattuna entisiin aikoihin ja kruununa oli sarjapaikan menetys taloudellisten syiden takia vuonna 2004. Seura pudotettiin kolmanneksi korkeimmalle tasolle eli NM1-liigaan, josta joukkue nousi vuonna 2007.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
Fanien sivusto (Arkistoitu – Internet Archive)
Euroliiga 2022–2023
Lohkovaihe

Alba Berlin | Anadolu Efes | Barcelona | Bayern München | Cazoo Baskonia | Virtus Bologna | Crvena zvezda | Olimpia Milano | Fenerbahçe Beko | AS Monaco Basket | ASVEL Lyon-Villeurbanne | KK Partizan | Maccabi Tel Aviv | Olympiakos | Panathinaikos | Real Madrid | Valencia BC | Žalgiris
Brian Schmidt

| Brian Schmidt |
| --- | --- |

Henkilötiedot
Syntynyt: 1967 Montana, Yhdysvallat
Kansalaisuus:  Australia Yhdysvallat
Koulutus ja ura
Tutkinnot:  Arizonan yliopisto (1989) Harvardin yliopisto (1993)
Väitöstyön ohjaaja:  Robert Kirshner ja Jay Neitz
Instituutti:  Australian kansallinen yliopisto (1994–)
Tutkimusalue:  Astrofysiikka, supernova ja maailmankaikkeus
Palkinnot:   Nobelin fysiikanpalkinto (2011)
Aiheesta muualla
www.mso.anu.edu.au/~brian
Brian Schmidt (s. 24. helmikuuta 1967 Montana, Yhdysvallat) on australialais-yhdysvaltalainen astrofyysikko. Schmidt palkittiin Nobelin fysiikanpalkinnolla yhdessä Saul Perlmutterin ja Adam Riessin kanssa lokakuussa 2011 maailmankaikkeuden kiihtyvän laajenemisen tutkimuksesta kaukaisia supernovia tutkimalla.
Schmidt syntyi Montanassa Yhdysvalloissa ja asui myöhemmin Anchoragessa Alaskassa. Hän tapasi tulevan vaimonsa, australialaisen taloustieteilijän Jenny Gordonin Harvardin yliopistossa, jossa molemmat olivat suorittamassa jatko-opintoja. Pariskunta muutti vuonna 1994 Australiaan ja he saivat kaksi lasta. Schmidt on Australian ja Yhdysvaltain kaksoiskansalainen.
Schmidt ja hänen vaimonsa tuottavat kahta Pinot Noir -rypäleestä tehtyä viiniä maatilallaan Australian pääkaupunkiterritorion pohjoispuolella.
Aiheesta muualla

Kuvia tai muita tiedostoja aiheesta Brian Schmidt Wikimedia Commonsissa
Carlito (showpainija)

Carlito
Carlito Unified Tag Team -mestarina
Carly Colón  Jr. (s. 21. helmikuuta 1979), kehänimeltään Carlito, on Puerto Ricosta kotoisin oleva showpainija, joka asuu nykyään Miamissa Floridassa. Carliton koulutti hänen oma isänsä, entinen painija Carlos Colon Sr. Carlito debytoi kehässä vuonna 2000. Hänen lopetusliikkeensä on backstabber.
Mestaruudet

1x FC Television -mestaruus[lähde? ]
11x WWC Universal raskaan sarjan mestaruus
2x WWC World Tag Team -mestaruus – Eddié Colònin kanssa ja kerran Konnanin kanssa[lähde? ]
1x WWE Intercontinental -mestaruus[lähde? ]
1x Yhdysvaltain-mestaruus[lähde? ]
1x WWE Tag Team -mestaruus – Primo Colònin kanssa[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Carly Colón (Carlito) WWE.com sivustolla(englanniksi)
Carly Colón Online World of Wrestling sivustolla (englanniksi)
Carly Colón Internet Movie Databasessa. (englanniksi)
Božidar Bandović

| Henkilötiedot |
| --- | --- | --- |
Koko nimi: Božidar Bandović
Syntymäaika: 30. elokuuta 1969 (ikä 55)
Syntymäpaikka: Jugoslavia
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1986–1988 1988–1992 1992–1994 1994–1996 1996–1997 1997–1998 1998–2000 2000–2001 2001–2002 |  St. Louis Steamers  Sutjeska Nikšić  Belgradin Punainen tähti  Ethnikos Pireus FC  Paniliakos FC  Olympiakos FC  PAOK FC  Paniliakos FC  Ethnikos Asteras FC |  |
Valmennusura
2010 2010–2011 2012 2012–2013:  Olympiakos FC  AO Kerkyra  Larissa FC  FK Baku
Božidar Bandović (serb. Божидар Бандовић, s. 30. elokuuta 1969) on serbialainen jalkapallovalmentaja ja entinen puolustaja.
Ura pelaajana

Bandović pelasi nuoruusvuotensa FK Sutjeska Nikšićissä, mutta varsinaisen ammattilaisuransa hän aloitti yhdysvaltalaisessa St. Louis Steamersissa 1986. Seuran lopetettua toimintansa 1988 Bandović palasi Jugoslaviaan ja edusti neljä kauden ajan FK Sutjeskaa. Vuonna 1992 hän siirtyi suurseura Belgradin Punaiseen tähteen, jossa pelasi kaksi kauden ajan. Peliaika jäi kuitenkin varsin vähäiseksi ja 1994 hän jatkoi uraansa kreikkalaisessa Ethnikosissa. Hän edusti uransa loppuvuodet eri seuroja Kreikassa pelaten myös Olympiakosissa ja PAOK Thessalonikissa.
Ura pelaajana > Meriitit pelaajana

Jugoslavian cup: 1993
Kreikan-mestaruus: 1998
Ura valmentajana

Peliuransa jälkeen Bandović on toiminut scouttina Olympiakosin organisaatiossa. Syyskuussa 2009 hän nousi lyhyeksi aikaa seuran vastuuvalmentajaksi Temur Ketsbaian potkujen jälkeen  kunnes Zico otti seuran valmmenusvastuun.
Brasilialaisvalmentaja sai kuitenkin potkut jo tammikuussa 2010 ja Bandovićista tuli seuran uusi päävalmentaja Andreas Niniadisin toimiessa hänen kakkosvalmentajanaan. Hänen johdollaan seura sijoittui lopulta Kreikan liigassa viidenneksi.
Joulukuun alussa 2010 Bandović siirtyi AO Kerkyran peräsimeen. Hänen johdollaan pääsarjaan noussut seura sijoittui lopulta sijalle 12 ja varmisti sarjapaikkansa kahdeksan pisteen turvin. Kausi 2011/12 lähti käyntiin surkeasti ja Bandović erosi sarjan hännillä majailleen seuran peräsimestä marraskuussa 2011.
Tammikuussa 2012 Bandović allekirjoitti kauden loppuun ulottuvan sopimuksen AEL Larissan kanssa. Pesti jäi kuitenkin vain kolmen ottelun mittaiseksi. Heinäkuussa 2012 serbialainen jatkoi uraansa Azerbaidžanin valioliigassa pelaavan FK Bakun päävalmentajana. Seura sijoittui hänen johdollaan liigassa viidenneksi ja putosi maan cupista välierissä. Kauden jälkeen Bandović jätti seuran.
Bucky Pizzarelli

Bucky ja poikansa John Pizzarelli
John Paul "Bucky" Pizzarelli (9. tammikuuta 1926 Paterson, New Jersey – 1. huhtikuuta 2020) oli yhdysvaltalainen kitaristi, joka on nauttinut arvostusta varsinkin swingmuusikoiden keskuudessa.
Pizzarelli soitti ensimmäistä kertaa kitaraa noin 9-vuotiaana ja sai opetusta sukulaismiehiltään. Hän on toisen maailmansodan veteraani Ennen asepalvelustaan ja sen jälkeen hän kiersi Vaughn Monroen kanssa. Hän on seitsenkielisen kitaran soittamisen edelläkävijä. Pizzarelli liittyi vuonna 1952 NBC:n henkilökuntaan ja siirtyi kaksitoista vuotta myöhemmin ABC:lle. Hän työskenteli vuosina 1956–1957 The Three Soundsin kanssa ja kiersi useaan otteeseen Benny Goodmanin kanssa. Tammikuussa 1968 hän äänitti Miles Davisin kvintetin kanssa kappaleen "Fun". 1970-luvulla Pizzarelli toimi duona George Barnesin kanssa ja teki yhteistyötä myös Zoot Simsin, Bud Freemanin sekä Stéphane Grappellin kanssa. Hän on levyttänyt poikansa John Pizzarellin kanssa muun muassa albumeilla Nirvana (1995), Solos & Duets (1996), Contrasts (1999), Passionate Guitars (2001) ja Generations (2007). Hänen muut lapsensa ovat basisti Martin Pizzarelli ja klassinen kitaristi Mary Pizzarelli.
Pizzarellin muita yhteistyökumppaneita ovat olleet Frank Sinatra, Buddy Rich, Wes Montgomery, Les Paul, Johnny Carson, Tiny Tim, George Van Eps, Carl Kress, Dizzy Gillespie, Ray Charles, Dion DiMucci ja The Belmonts.
Pizzarelli on nimennyt suurimmiksi musiikillisiksi vaikutteikseen Django Reinhardtin ja Freddie Greenin. Greenille hän levytti vuonna 2007 tribuuttialbumin 5 for Freddie: Bucky's Tribute to Freddie Green (Arbors Records, 2007). Pizzarelli aloitti soittamisen akustisella kitaralla, ja ensimmäinen, jolta hän kuuli sähkökitaran soittoa, oli Charlie Christian.
Pizzarelli kärsi aivoverenkiertohäiriöstä lokakuussa 2015. Hän oli kuntoutuessaan poissa 90-vuotispäiväjuhlatilaisuudestaan New Jerseyn Morristownin Bickford-teatterissa, jossa esiintyivät Ed Laub, Frank Vignola ja Martin Pizzarelli. Pizzarelli kuoli vuosien 2019–2020 koronaviruspandemiassa.
Aiheesta muualla

Viralliset sivut (englanniksi)
Bucky Pizzarelli Internet Movie Databasessa. (englanniksi)
Carl Wilhelm Ignatius Sundman

Adolf von Beckerin maalaama Carl Wilhelm Ignatius Sundmanin muotokuva
Carl Wilhelm Ignatius Sundman (17. joulukuuta 1810 Helsinki – 14. toukokuuta 1889 Helsinki) oli suomalainen kauppaneuvos (1856), laivanvarustaja ja valtiopäivämies.
Sundmanin vanhemmat olivat kauppias, merikapteeni Gustaf Wilhelm Sundman ja Kristina Lovisa Lindfors ja puoliso 1839–1861 Maria Anna Berger. Konsuli, kirjailija ja taiteilija Gösta Sundman oli hänen adoptiolapsensa. Sundman opiskeli kaupallista alaa ulkomailla, palaten Suomeen 1830-luvulla. Porvarioikeudet Helsingissä hän sai 1836 ja harjoitti varsinkin varustamo- ja puutavaraliiketoimintaa. Sundman toimi 1847–1858 johtajana Ullanlinnassa sijainneessa laivaveistämöyhtiössä, mutta oli osakas myös rautaruukeissa ja valaanpyyntiyhtiössä ja perusti 1848 Suomen ensimmäisen tapettitehtaan Helsinkiin.
Sundman omisti useita laivoja ja oli osakkaana laivayhtiöissä. Hän oli Ranskan konsuli ja Ruotsin-Norjan varakonsuli. Helsingin kaupunginvanhimpien jäsen Sundmanista tuli 1842 ja hän toimi myös kaupunginvanhimpien puheenjohtajana. Sundman oli Helsingin kaupunginvaltuuston jäsen 1875–1886 ja Helsingin Pörssin ensimmäisen johtokunnan jäsen syksystä 1862.
Sundman oli Helsingin edustaja porvarissäädyssä valtiopäivillä  1863–1864. Hän oli valtiopäivillä valitsijamies ja suostunta- ja säädyn yksityisen valitusvaliokunnan jäsen. Sundman valittiin myös valtiopäiville 1872 Helsingin edustajaksi, mutta hän kieltäytyi tehtävästä ikäänsä vedoten.
Carl Wilhelm Petersén

| Mitalit | Mitalit | Mitalit |  |
| --- | --- | --- | --- |
|  Petersén vuonna 1924. |  Petersén vuonna 1924. |  Petersén vuonna 1924. |  |
Maa:   Ruotsi
Miesten curling
|  Olympialaiset  |  Olympialaiset  |  Olympialaiset  |  |
|  Hopeaa | Chamonix 1924 |  |  |
Carl Wilhelm Malkus Petersén (28. maaliskuuta 1884 Tukholma – 3. lokakuuta 1973 San Diego, Kalifornia, Yhdysvallat) oli ruotsalainen curlingpelaaja ja olympiamitalisti.
Petersén saavutti olympiahopeaa Chamonix’ssa 1924, missä curlingissa kilpailtiin ensimmäistä kertaa olympiatasolla. Ruotsin mestaruuden hän voitti vuosina 1918, 1919 ja 1930. Petersén muutti sittemmin Yhdysvaltoihin ja kuoli San Diegossa 89-vuotiaana 3. lokakuuta 1973.
Carl-Axel Elfving

Carl-Axel Elfving (oik. Karl Axel Elfving 12. tammikuuta 1920 Örnsköldsvik, Ruotsi – 12. tammikuuta 1988 Enskede, Tukholma) oli ruotsalainen näyttelijä, joka näytteli yli 70 elokuvassa ja televisiotuotannossa, muun muassa Ingmar Bergmanin elokuvissa. Hänen erikoisuutensa oli oman kotimurteen, norrlannin murteen käyttö.
Aiheesta muualla

Carl-Axel Elfving Internet Movie Databasessa. (englanniksi)
CSS (suojaus)

CSS-suojaus (Content Scrambling System) on useissa DVD-Video-levyissä käytetty salausmenetelmä, joka käyttää heikkoa 40-bittistä salausta. Järjestelmä otettiin käyttöön DVD-levyjen julkaisun myötä vuonna 1996, ja se pysyi salaisena lokakuuhun 1999 asti, jolloin Jon Lech Johansen julkaisi sen avaavan DeCSS-työkalun. Melkein kaikki nykyiset DVD-levyjen tietokoneen kiintolevylle kopioimiseen tarkoitetut ohjelmat käyttävät DeCSS:n algoritmeja CSS:n kiertämiseen.
Toiminta

Järjestelmässä on noin 400 avainta, (ns. Player keys) joita DVD Copy Control Association (DVD CCA) lisensoi laite- ja ohjelmistovalmistajille. Soitinavain avaa DVD-levyn levyavaimen (disc keys). Levyavainta puolestaan käytetään avaamaan Title key, jota käytetään levylle tallennetun elokuvan salauksen avaamiseen.
Salauksen toteutus on erittäin heikko ja perustui algoritmin pitämiseen salaisena. Kun sitä päästiin tarkastelemaan, tunnetun tekstin hyökkäyksen kompleksisuudeksi määritettiin O(1).. Pentium III 450 MHz murtaa levyavaimen 18 sekunnissa tuntematta virallisia avaimia. Toisin sanoen nykymittapuulla vähäiselläkin laskuteholla tämä suojaus murretaan hetkessä.
Lex Karpela

Helsingin käräjäoikeus ei pitänyt DVD-levyjen CSS-suojauksen purkamista laittomana, koska CSS ei ole lain tarkoittama tehokas tekninen toimenpide siksi, koska purkuohjelmia on vapaasti saatavilla Internetissä.
Helsingin hovioikeus puolestaan tulkitsi CSS:n olevan tehokas tekninen toimenpide ja tuomitsi vastaajat teknisen toimenpiteen loukkausrikkoumuksesta. Voidaan tulkita että DVD-elokuvien katsominen on Suomessa tällä hetkellä laitonta Linux-käyttöjärjestelmällä. Toisaalta jutun puolustusasianajaja katsoo, että hovioikeuden perustelut nimenomaan näyttävät, että CSS:n kiertäminen on laillista; päätös johtui tosiasioiden väärin ymmärtämisestä.
Aiheesta muualla

Is it technically impossible to apply CSS on DVD-RW and DVD+RW ?
Buick Encore GX

| Buick Encore GX |
| --- | --- |

Valmistustiedot
Valmistusmaa:   Etelä-Korea  Kiina
Valmistaja:  Buick
Konserni:  General Motors
Valmistusvuodet:  2019–
Korimalli:  5-ovinen crossover
Luokka:  J-segmentti
Teknisesti samankaltaisia:  Chevrolet Trailblazer
Tekniset tiedot
Pohjalevy:  GM VSS-S
Moottori:  R3
Iskutilavuus:  1,2–1,3 l
Polttoaine:  bensiini
Vetotapa:  etuveto neliveto
Vaihteisto:  9-vaihteinen automaatti CVT-automaatti
Buick Encore GX on Buickin vuodesta 2019 lähtien valmistama crossover-tyyppinen automalli, joka sijoittuu mallistossa pienemmän Encoren ja suuremman Envisionin väliin. Se perustuu samalle pohjalevylle kuin Chevrolet Trailblazer.
Encore GX esiteltiin Shanghain autonäyttelyssä huhtikuussa 2019 yhdessä toisen sukupolven Encoren kanssa. Pohjois-Amerikan markkinoilla mallin ensiesittely oli Los Angelesin autonäyttelyssä marraskuussa 2019. Moottorivalikoiman muodostavat kaksi kolmesylinteristä turboahdettua bensiinimoottoria. Etuvetoisessa malliversiossa moottorina on 1,2-litrainen, jonka yhteydessä on portaaton CVT-automaattivaihteisto. Nelivetoversiossa on 1,3-litrainen (155 hv) moottori yhdeksänportaisella automaattivaihteistolla.
Aiheesta muualla

Kuvia tai muita tiedostoja aiheesta Buick Encore GX Wikimedia Commonsissa
Carl Wilhelm Trapp

Carl Wilhelm Trapp (24. maaliskuuta 1801 Turku – 28. maaliskuuta 1856 Helsinki) oli suomalainen senaattori, Suomen Pankin pääjohtaja ja Suomen prokuraattori.
Carl Wilhelm Trappin isä oli kauppaneuvos Kristian Trapp ja äiti Anna Sofia Lundgren. Hän kirjoitti ylioppilaaksi 1817, suoritti tuomarintutkinnon 1819 ja sai varatuomarin arvon 1824. Hän toimi vuodesta 1819 eri viroissa Turun hovioikeudessa, kunnes hänet 1840 nimitettiin Suomen Pankin johtokuntaan. Johtokunnan puheenjohtajana Trapp toimi 1841–1853. Hän pani toimeen Lars Gabriel von Haartmanin johtaman rahareaalisaation. Trapp nimitettiin myös senaattiin, jossa hän oli 1845–1853 valtiovaraintoimituskunnan päällikön apulainen ja 1853–1855 kamaritoimituskunnan päällikkö. Vuodesta 1855 hän toimi prokuraattorina. Trapp sai valtioneuvoksen arvon vuonna 1849. Hän oli vuosina 1843–1856 Suomen maalaisten paloapuyhtiön johtokunnan puheenjohtaja.
Carl Wilhelm Trappin veljiä olivat kauppaneuvos Kristian Trapp ja senaattori Robert Trapp, joka aateloitiin nimellä von Trapp.
Buick LaCrosse

| Buick LaCrosse |
| --- | --- |

Valmistustiedot
Valmistusmaa:   Yhdysvallat  Kiina
Valmistaja:  Buick
Konserni:  General Motors
Valmistusvuodet:  2004–
Korimalli:  4-ovinen sedan
Luokka:  Mid-size (-2009) Full-size
Teknisesti samankaltaisia:  Cadillac XTS
Tekniset tiedot
Henkilöluku:  5
Vetotapa:  etuveto neliveto
Mitat
Massa:  1 510–1 615 kg
Pituus:  5,016.5 mm
Leveys:  1,859 mm
Korkeus:  1,460 mm
Buick LaCrosse on suurikokoinen  sedan, jonka General Motorsin Buick -divisioona toi markkinoille vuonna 2004 vuoden 2005 mallivuodelle korvaten Buick Regalin ja Buick Century Pohjois-Amerikassa. Ensimmäinen sukupolven valmistus lopetettiin 2009, jolloin toinen sukupolvi esiteltiin. Se sai faceliftin vuonna 2013.
Kolmannen sukupolven LaCrosse esiteltiin Los Angelesissa järjestettävässä LA Auto Show -autonäyttelyssä vuonna 2015. Auto oli kokonaan uudelleensuunniteltu ja sen kilpailijoihin kuului esimerkiksi Lexus ES.
LaCrossen valmistus Pohjois-Amerikan markkinoille lopetettiin helmikuussa 2019. Auton myynti jatkuu Kiinassa.
Sukupolvet

LaCrosse takaa
Ensimmäinen sukupolvi
Toinen sukupolvi
Kolmas sukupolvi
CSX Transportation

| CSX Transportation |
| --- | --- |

Perustiedot

Lyhenne:  CSXT, B&O, C&O, SBD, L&N, NYC, RF&P, SCL
Toiminta-alue:  Yhdysvaltain itäosa
Kotipaikka:  Jacksonville, Florida
Toiminnassa:  1986
Rataverkko
Raideleveys:  1 435 mm
CSX Transportationin pääkonttori Jacksonvillessä.
CSX Transportation (AAR-lyhenne: CSXT) on yhdysvaltalainen Class I -rautatieyhtiö, jonka omistaa CSX Corporation. Se on Norfolk Southern Railwayn ohella toinen Yhdysvaltain itärannikkoa palveleva Class I -rautatieyhtiö. CSXT on myös Pohjois-Amerikan vanhin rautatieyhtiö: sen historia ulottuu aina vuoteen 1827, jolloin sen edeltäjä Baltimore and Ohio Railroad aloitti rautatieliikenteen.
Historia

CSX Transportation muodostettiin 1. kesäkuuta 1986, kun sen edeltäjä Seaboard System Railroad fuusioitui Atlantic Coast Line Railroadin, Louisville and Nashville Railroadin ja Seaboard Air Line Railroadin sekä useiden pienien yhtiöiden kanssa. 31. elokuuta 1987 Chesapeake and Ohio Railway fuusioitiin CSX Transportationin kanssa: C&O oli fuusioitunut saman vuoden huhtikuussa Baltimore and Ohio Railroadin kanssa.
23. kesäkuuta 1997 CSX Transportation sekä Norfolk Southern hakivat yhdessä Surface Transportation Boardilta lupaa ostaa, jakaa ja liikennöidä 17 700 ratakilometrin laajuinen Consolidated Rail Corporation (Conrail). Valtion omistama Conrail oli ollut toiminnassa vuodesta 1976 alkaen, ja se oli yhdistänyt useita pienempiä rautatieyhtiöitä valtiolliseksi rautatieyhtiöksi. Hakemus hyväksyttiin 6. kesäkuuta 1998 ja omistussuhteiden siirron takarajaksi asetettiin 22. elokuuta. CSX hankki omistukseensa 42% ja Norfolk Southern sai loput 58% Conrailin omistuksesta. Kaupan myötä CSX:n rataverkon laajuus kasvoi noin 6 100 ratakilometrillä: valtaosa tästä oli entisen New York Central Railroadin rataa. CSX aloitti liikenteen entisellä Conrailin rataverkolla 1. kesäkuuta 1999.
Yhtiön nimi

Yhtiön nimi syntyi, kun Chessie System, Inc. ja Seaboard System Railroad  (yleisesti Chessie ja Seaboard) aloittivat fuusioitumisneuvottelut. Tuolloin puheenjohtaja oli sitä mieltä, että muodostettavan uuden yhtiön nimessä ei olisi kummankaan aiemman yhtiön nimeä yhteistyön vuoksi. Ehdotuksia nimeksi kysyttiin molempien yhtiöiden työntekijöiltä, ja suurin osa niistä oli alkukirjainten yhdistelmiä. Samaan aikaan Interstate Commerece Commissionille annettiin väliaikainen nimilyhenne CSC (Chessie-Seaboard Company), joka kuului virginialaiselle rekkafirmalle. Myös CSM (Chessie-Seaboard Merger) oli jo varattu, joten lakimiehet päättivät ottaa käyttöön lyhenteen CSX, joka jäi pysyvästi käyttöön.
Julkisessa tiedonannossa sanottiin: ”CSX on sopiva, sillä C voi tarkoittaa Chessietä ja S Seaboardia, ja X, kertomerkki, voi tarkoittaa että yhdessä olemme enemmän”. Perään liitettiin myöhemmin T-kirjain, muodostaen lyhenteen CSXT. Tämä tehtiin sen vuoksi, että X-kirjaimeen päättyvät lyhenteet oli varattu rautatiekalustoa omistaville yhtiöille, jotka eivät olleet rautatieliikennöitsijöitä.
Aiheesta muualla

Wikimedia Commonsissa on kuvia tai muita tiedostoja aiheesta .
CSX Transportation (englanniksi)
CSX-parodiasivusto (Arkistoitu – Internet Archive) (englanniksi)
CSX:n historia (englanniksi)
CSX-valokuvagalleria (englanniksi)
RailServe: CSX-uutiset (Arkistoitu – Internet Archive) (englanniksi)
CSX:n rataosaselostukset (Arkistoitu – Internet Archive) (englanniksi)
Call of Juarez: Bound in Blood

| Call of Juarez: Bound in Blood |
| --- | --- |

Kehittäjä:  Techland
Julkaisija:  Ubisoft
Jakelija:  Ubisoft, Steam, Humble Store, Microsoft Store, GOG.com ja PlayStation Store
Pelisarja:  Call of Juarez
Pelimoottori:  Chrome Engine
Julkaistu:  NA 30. heinäkuuta 2009AUS 2. heinäkuuta 2009EU 3. heinäkuuta 2009JP 23. heinäkuuta 2009
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo
Alusta:  PlayStation 3, Windows, Xbox 360
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Call of Juarez: Bound in Blood on Techlandin kehittämä ja Ubisoftin julkaisema ensimmäisen persoonan ammuntapeli. Peli julkaistiin kesällä 2009 PlayStation 3:lle, Windowsille ja Xbox 360:lle.
Peli sijoittuu villiin länteen ja on esiosa pelille Call of Juarez.
Pelissä pelataan kahdella päähahmolla Raylla ja Thomasilla, jotka kuuluvat McCallin veljeksiin. Ray on veljistä vanhin ja voimakkain ja pelattavuudeltaan aggressiivinen. Thomas on veljeksistä keskimmäinen ja tarkempi sekä parempi hiiviskelyyn. Pelaaja voi valita hahmon lähes joka kentässä. Thomasilla voi käyttää lassoa ja puukkoja, jotka ovat ampuma-aseita hiljaisempia. Juonen ohella pelissä voi myös löytää salaisuuksia (secrets), jotka avautuvat päävalikkoon.
Peli sisältää myös monipelin.
Vastaanotto

Peli on saanut IGN:n arvostelussa arvosanaksi 7.5/10. Peli sai moitteita tehtävien itseään toistavasta luonteesta ja teknisistä ongelmista.
Peli on saanut GameSpotin arvostelussa arvosanaksi 8/10. Peli sai moitteita heikosta vastustajien tekoälystä sekä pelin lyhyydestä.
Aiheesta muualla

Call of Juarez: Bound in Blood MobyGamesissa (englanniksi)
Virallinen kotisivu (Arkistoitu – Internet Archive)
Call of Juarez wiki
Dynastia (vuoden 2017 televisiosarja)

| Dynastia> Dynasty |
| --- | --- |
 Sarjan englanninkielinen logo.
Tyyli:  saippuasarja, draama
Kestoaika:  42–44 min
Luoja(t):  Sallie Patrick Josh Schwartz Stephanie Savage
Perustuu:  Richard ja Esther Shapiron televisiosarjaan Dynastia
Pääosissa:   Elizabeth Gillies  Nathalie Kelley  James Mackay  Robert Christopher Riley  Sam Adegoke  Rafael de la Fuente  Alan Dale  Grant Show  Nicollette Sheridan  Elaine Hendrix  Ana Brenda Contreras  Daniella Alonso  Maddison Brown  Sam Underwood  Adam Huber  Michael Michele  Eliza Bennett 
Alkuperämaa:  Yhdysvallat
Alkuperäiskieli:  englanti
Verkko:   The CW  Netflix
Esitetty:   2017-10-1111. lokakuuta 2017 – 2022-09-1616. syyskuuta 2022  2017-10-1212. lokakuuta 2017 – 2022-09-2424. syyskuuta 2022
Tuotantokausia:  5
Jaksoja:  108
Tuotanto
Vastaava(t) tuottaja(t):   Richard Shapiro  Esther Shapiro  Stephanie Savage  Josh Schwartz  Brad Silberling  Sallie Patrick 
Ohjaaja(t):   Brad Silberling  Michael A. Allowitz  Kellie Cyrus  Kevin Sullivan  Cherie Nowlan  Lee Rose (ym.) 
Säveltäjä(t):  Bill Conti Paul Leonard-Morgan
Tuotantoyhtiö(t):  CBS Television Studios
Aiheesta muualla
IMDb 
Dynastia (engl. Dynasty) on yhdysvaltalainen televisiosarja, jonka esittäminen alkoi The CW -kanavalla 11. lokakuuta 2017. Se on nykyaikainen versio 1980-luvun samannimisestä prime time -saippuasarjasta. Sarjan toteutuksesta vastaavat Josh Schwartz ja Stephanie Savage, jotka ovat aiemmin luoneet Gossip Girl -sarjan. Lisäksi tekijäkaartiin kuuluvat Sallie Patrick sekä alkuperäisen Dynastian kehittäneet Richard ja Esther Shapiro.
Dynastia kertoo Amerikan rikkaimpiin ja vaikutusvaltaisimpiin ihmisiin kuuluvista Carringtoneista ja Colbyista. Tarinan alussa keskiössä on erityisesti kaksi naista: miljardööri Blake Carringtonin tytär Fallon (Elizabeth Gillies) ja tämän tuleva äitipuoli Cristal (Nathalie Kelley). Myöhemmin sarjassa nähdään myös Blaken ex-vaimo Alexis (Nicollette Sheridan ja Elaine Hendrix) sekä toinen Cristal (Ana Brenda Contreras ja Daniella Alonso). Blake Carringtonia näyttelee Melrose Place -sarjasta tunnettu Grant Show.
Sarja ei jatka alkuperäisen Dynastian tarinaa, vaan kyseessä on mukaelma 1980-luvun sarjasta. Tapahtumat sijoittuvat Atlantaan eivätkä Denveriin niin kuin aiemmin. Myös henkilöhahmoihin on tehty muutoksia. Esimerkiksi ”Sammy Jo” oli alkuperäissarjassa nainen, mutta uudessa versiossa hän on mies.
Suomessa Dynastiaa on voinut seurata maksullisessa Netflix-suoratoistopalvelussa 12. lokakuuta 2017 alkaen. Netflix on hankkinut oikeuden esittää sarjaa Yhdysvaltojen ulkopuolella, ja se käyttää ohjelmasta nimitystä ”Netflix-alkuperäissarja”.
Keväällä 2022 julkaistiin tieto, että Dynastia päättyy viidenteen tuotantokauteen.